
Evelyn Wever-Úroes 


Prome MINISTER 


“Tur cambio ta cuminsa 
for di paden y ta solamente 


hunto nos por gana 
e bataya contra e 


Cambio di Clima” 


E siman aki, dianan 10-12 di Mei 2023, ta 
tumando luga e prome Caribbean Climate 
& Energy Conference (CCEC) organisa 
conhuntamente cu Hulanda. Riba invitacion di 
Prome Minister di Aruba, Evelyn Wever-Croes, 
y Minister di Clima y Energia di Hulanda, Rob 
Jetten, representantenan di diferente pais y 
islanan di region Caribe, partidonan relevante 
(stakeholders), islanan estado den Pacifico, 
organisacionnan di Nacionnan Uni, instutitonan 
di conocemento y institucionnan financiero ta 
participando na e conferencia aki. Premier di 
Sint Maarten Silveira Jacobs y Vice Premier di 
Corsou Ruthmilda Larmonie-Cecilia y tawata 
presente tambe na e Conferencia. 


Den su discurso di apertura diaronson merdia, 
Prome Minister a enfatisa cu tur cambio ta 
cuminsa for di paden y pa logra cambio, tur isla 
chikito y tur nation, mester para hunto pa asina 
hunto nos gana e bataya riba cambio di clima. 

Prome Minister a elabora riba e perspectiva general di 
desafionan of retonan global cu ta birando mas intenso. Nos 
clima ta cambiando hopi lihe y dramaticamente y accionnan 
mester wordo tuma. Prome Minister a indica cu, pa e islanan 
chikito manera Aruba, accionnan pa Cambio di Clima 
generalmente ta consisti di 3 parti: Transicion di Energia, 
Adaptacion di Clima y e buskeda di acesso pa Financiamento 
di Clima. Aruba. 


1. TRANSICION DI ENERGIA: MITIGACION CAMBIO DI 
CLIMA 


Pa loke ta trata e prome accion, Transicion di Energia, Aruba 
tin un plan di strategia fundamental y formalisa: un “National 
Energy Policy'. Na Aruba, den e ultimo añanan, Gobierno 
a adopta un maneho hopi cuidadoso pa desaroya e plan di 
strategia pa na prome luga, involucra stakeholders (den 3 
Energy Summits), y na segundo luga, door di adopta e formato 
y criteria di e EU National Energy & Climate Plans (“NECP’s”) 
cu Estadonan Miembro di EU mester somete na e Comision 
Europeo pa mustra con nan ta cumpli cu e compromisonan di 
e ‘EU’ Paris Agreement’. Aruba, Prome Minister a indica, ya 
caba a inicia e caminda pa ratificacion di e Paris Agreement. 


1. ADAPTACION DI CLIMA: 


E di dos accion pa Cambio di Clima ta pa prepara pa e 
cambionan cu ta parce inevitable, Adaptacion na Cambio 
di Clima of Adaptacion. E efectonan di Cambio Climatico ta 
afecta tur faceta di sociedad, manera: infrastructura, logistica, 
sistema alimenticio, y incluso nos sistema financiero. Pa esaki, 
ta hopi importante pa tin un ‘National Climate Adaptation Plan’ 
solido cu lo identifica e risiconan climatico, defini medidanan di 


adaptacion y identifica presupuestonan necesario. Pa realisa 
e plan aki, mester tene cuenta cu stakeholders. 


1. FINANCIAMENTO DI CLIMA: 


E di tres accion pa Cambio di Clima ta pa busca acceso na 
fuentenan di financiamento. Pa e parti di Caribe di Reino, ta 
keda importante pa adresa esaki y keda busca aliansanan y 
mecanismo di financiamento innovativo pa inclui paisnan di 
ingreso medio y cera e buraconan di financiamento y inversion 
cu nan ta enfrenta. 


Na final di su discurso, Prome Minister a gradici tur pa nan 
participacion y meta conhunto pa Cambio di Clima Global. “E 
solucion por ta, na prome luga, ta pa uni na e metanan climatico 
global, pasobra e compromiso den esaki generalmente ta 
e prome rekisito ora cu ta busca acceso pa financiamento 
climatico. Y e financiamento aki ta hopi necesario pa e 
inversionnan pa adaptacion. 

Por lo tanto, awe e por ta interesante pa nos, pa explora con 
nos por colabora conhuntamente den modernisacion di nos 
legislacion y instrumentonan regulatorio di clima y energia, cu 
ta crucial pa ratifica tratadonan di clima global. Mi ta confia 
cu nos tur ta comprometi na e movimiento contra Cambio di 
Clima. Tur cambio ta cuminsa for di paden.... Pero solamente 
si tur isla chikito y henter e nacionnan uni.... E ora nos por 
gana e bataya contra e Cambio di Clima”, Prome Minister a 
expresa. 


Prome Minister a gradici Minister Job Jetten, Vice Minister 
di Aruba, Ursell Arends, Minister Glenbert Croes y tur esnan 
cu a haci e prome Caribbean Climate & Energy Conference 
(CCEC) possibel. 


Diaranson 10 Mei 2023 


NEL AAA A ST E 
Ca | Ra! Ds \ A A | 
sm) ji H - 1 


' 4 1 A 
"uu AU A Ve Has - 


ERRA TA eam AA A A Fil 
> | D AA AM a | e RA MR Ae | | = 
~ EA) | FAN Y VE ÆA FA e. UM 

` aa aa” a A awa’ Wa a A. 


DI ENERG 
Hulanda ta bay intensifica e colaboracion cu Aruba y Sint 
Maarten riba tereno di energia renobabel. Esaki ta locual e 
paisnan a yega na acuerdo na dje durante e prome Caribbean 


Climate and Energy Conference (CCEC), cu ta tumando luga 
na Aruba di 10 te cu 12 di mei 2023. 


Den e conferencia CCEC, un grupo amplio di organisacionnan, 
islanan y paisnan di region Caribense y di rond mundo ta 
presente. Hulanda y Aruba, a traves di e conferencia aki kier 
promove colaboracion riba accionnan di clima entre islanan 
chikito na nivel global. Algun tema cu ta wordo trata den e 
conferencia ta: transicion di energia inclusivo y e financiamento 
pa realisa e plannan aki. 


Durante e conferencia Hulanda ta firma un Memorandum of 
Understanding (MoU) cu Sint Maarten y Aruba. E colaboracion 
ta enfoca riba diferente tecnologia di energia renobabel, entre 
otro energia di biento, hidrogeno, energia solar y con ta warda 
energia ‘energy storage’. 


Ademas, den e acuerdo a acorda tocante intercambio di 
personal y di conocemento cientifico y tecnologico, y e 
organisacion di por ehempel gruponan di trabou y proyectonan 
di investigacion. 

Minister di Clima y Energia di Hulanda sr. Rob Jetten a expresa: 
‘Islanan awor ta na e frontline pa cambio di clima. Si nos 
no tuma accion, e consecuencianan cada bes lo aumenta y 
posiblemente bira ireversibel. Pa e motibo aki, kier percura cu 
islanan manera Aruba y Sint Maarten no ta keda atras den 
e transicion pa energia renobabel. Esaki tambe ta importante 
den cuadro di Hustica Climatologico (Climate Justice).’ 


Prome Minister di Sint Maarten Silveria Jacobs a bisa cu e 
ta sumamente importante pa Sint Maarten forma parti di e 
discusionnan relaciona cu energia sostenibel y desaroyo 
sostenibel. Cu e firmamento di e MoU ta cla pa realisa e 
avansenan den direccion di sostenibilidad y transicion di 
energia cu Sint Maarten ta anhela. 


Finalisando, Prome Minister Evelyn Wever - Croes a enfatisa 
cu Aruba ta recuperando for di e pandemia di Covid-19 cu un 
economia mas fuerte y resiliente. Den cuadro di esaki energia 
lo bira un pilar economico importante. 


Tin hopi oportunidad pa Aruba mes, pero tambe oportunidadnan 
como pais hunto den Reino. E MoU cu a firma ta un paso 
importante den e direccion ey, pasobra si kier pa bin cambio 
berdadero, hunto mester haci e esfuersonan. 


Diaranson 10 Mei 2023 


For di mainta trempan caba por a mira movecion rond di 
e edificio di ‘Klooster Imeldahof na Noord, ta asina cu e 
hobennan di Pastoral Hubenil Aruba a organisa un fabuloso 
“FUN walk” saliendo for di Klooster y pasa rond den e bario 
di Noord pa bolbe bek na e mesun edificio. Despues a sigui 
dibiaha cu un tremendo ambiente familiar, Fundacion Kapel 
di Bethania(FKB) hunto cu Pastoral Hubenil Aruba (PHA) 
a ofrece un evento pa henter famia pa asina celebra e Dia 
di Rey. Grandi y chikito a bin pasa un rato dushi, hungando 
weganan tradicional, pinta cara, decora nan cup cake, pasa 
den e laberinto, hasi un workshop. Mientras e mayor a bai na 
e viooienmark, of a saboria un dushi snack cu su smoothie 
y disfruta di entertenimento di diferente artistanan conoci Pa 
recorda e dia, hopi a tuma e oportunidad di saca un potret na 
e photo booth special pa Dia di Rey. Durante e feria nos tabata 
tin honor di a ricibi bishita di Nuncio Apostolico, Su Excelencia, 
Reverendo Santiago de Wit Guzman, cu a bin special pa sera 
conoci cu e hobennan di Pastoral Hubenil y di biaha conoce 
Kapel di Bethania y su historia. 


Fundacion Kapel di Behtania hunto cu e hobenan di Pastoral 
Hubenil ta masha contento con e dia a bai y pa e hobenan 
purba nan yega nan meta pa recuada fondo pa nan biahe pa 
Portugal na juli. Ta di gradici y aplaudi nos comerciantenan pa 
nan gran ayudo na e ‘Feria Familiar’. Por enemplo e diferente 
premionan cu nos a parti pa e participacion na e weganan 

popular, y otronan cu a hasi nan mes disponible pa coopera 
cu e evento. 


Tambe kier a gradici, Chriss Kross y Susjaira, Skol di Harpa 
di meneer Kelkboom, grupo di baile Kids in action, tur pa nan 
bunita presentacion. Señor Richard Dabian cu a conta Storia 
pa e mas chikitonan. IBISA pa a yuda cu coordina e weganan 
riba veld, DOW, nos Minister di Cultura y naturalmente tur 
nos boluntario cu a hasi un tremendo trabao den preparacion 
prome, durante y despues di evento. 


Ta pidi pueblo di Aruba keda pendiente via social media y 
otro medionan di comunicacion pa nos próximo eventonan 
cu lo bai tuma lugar den e lunanan nos dilanti enconecion 
cu celebracion di e 65 aniversario di existencia di e edificio 
‘Klooster Imeldahof’. 

Despues di e prome programa sumamente exitoso, diamars 
ultimo a ranca sali e di dos programa di Agri Business Acadamy. 


Pa e di dos programa aki a registra mas di 70 participante. 
Esaki ta demostra cu tin interes pa conocemento di con pa 
comercialisa un actividad cual pa hopi persona ta simplemente 
un hobby. Cu e habilidadnan cu personnan ta adkeri na e 
Agri Business Academy, ta sigui promove metodonan mas 
moderno di agricultura pa mehora nos posicion di seguridad 
di alimentacion. 


A crea tambe un fondo yama "Agri Fund" pa facilita 
financiamento di proyectonan agricola na un interes atractiv, 
pa stimula y sostene mas (futuro) empresarionan den e sector 
di agricultura di Aruba. 


E sector di agricultura tin e potencial di bira un sector economico 
importante cu por contribui na e diversificacion di nos economia 
na Aruba. Minister di Asuntonan Economico, Comunicacion y 
Desaroyo Sostenibel, mr. Geoffrey Wever hunto cu Minister 
di Transporte, Integridad, Naturalesa y Asuntonan di Adulto 
Mayor, Ursell Arends, conhunto cu Qredits Aruba a organisa e 
prome Agri Business Academy riba 24 di januari ultimo y awor 
ta ranca sali cu e di dos programa. 


E Agri Business Academy ta un programa personalisa di Qredits 
Aruba pa e sector di Agricultura, cu un duracion di 12-14 siman, 
cu ta brinda e materialnan esencial pa crea bo propio Plan di 


Negoshi y Plan Financiero. E programa lo finalisa cu un “Pitch” 
unda cada partcipante lo haya e oportunidad pa presenta nan 
producto/servicio. 


Meta di e Agri Business Academy ta pa yuda (futuro) 
empresarionan yega na nan meta door di ofrece nan e herment 
necesario - conocemento - pa cuminsa of sigui opera un 
negoshi exitosamente den e sector di agricultura. 


Minister Geoffrey Wever y Minister Ursell Arends ta desea 
cada participante exito cu e trayecto interesante aki y ta gradici 
Qredits Aruba pa e bon cooperacion di semper. 

Minsiter Geoffrey Wever: 
ARUBA Y CORSOU LO TRAHA MAS HUNTO 
RIBA TERENO ECONOMICO 


Riba 10 di mei 2023 Minister Geoffrey Wever hunto cu 
Minister Ruisandro Cijntje di Corsou a firma un “Memory of 
Understanding” cu tin como punto di salida como islanan 
bisiña, ruman, traha hunto pa logra resultadonan cu beneficio 
mutuo pa ambos Aruba y Corsou nan economia, comunidad, y 
ciudadanonan. 


Nos hermana isla Corsou ta un partnerimportante den desaroyo 
economico di Aruba. Cu un historia politico cu raiznan fuerte 
riba diferente area, familiar, social y economico, semper e lazo 
entre Aruba y Corsou tawata uno fuerte. Pesey ta importante 
fortifica e cooperacion entre ambos pais. 


Aruba como economia chikito y habri ta importa mayoria di su 
productonan. 
Den 2022 Aruba a importa na un balor di 31 Miyon florin for 


di nos hermana isla Corsou. Den e mesun periodo Aruba a 
exporta un balor di 10.8 miyon florin pa Corsou. 


Cooperacion entre partners, entre paisnan ta un instrumento 
esencial den maneho economico di minister Geoffrey Wever. 
Cooperacion ta brinda ambos pais e oportunidad pa por traha 
y logra mas hunto riba tereno economico. 


E firmamento di e “Memory of Understanding” entre Aruba y 
Corsou, ta un prome stap concreto y ta accentua e importancia 
di cooperacion economico pa nos logra resultadonan concreto 
pa nos consumidornan y nos comerciantenan. 


ARUBA Y CORSOU LO TRAHA HUNTO RIBA: 


1. Tereno di comercio y inversion, y entre otro firma e acuerdo 
bilateral pa stimula comercio liber entre nos paisnan. 

2. Nos lo explora oportunidadnan pa logra mas comercio y 
mas inversion 

3. Nos lo promove desaroyo sostenibel den ambos pais. 

4. Y nos lo coopera riba tereno di competencia y proteccion di 
consumidor. Ambos Free Trade Authority di Aruba y tambe 
di Corsou lo tin un rol importante den esaki. 


E acuerdo ta duna nos como mandatario e oportunidad y 
responsabilidad di duna contenido concreto na nos rol pa 
facilita comercio pa e por florece, 


di duna consumidornan mas escogencia den producto, facilita 
competencia husto cu e solo meta di stimula mas comercio, y 
pa atrae mas inversion, segun Minister Geoffrey Wever. 

MINISTER 


MINISTER ENDY CROES A REUNI CU 
PRESIDENTE DI COLEGIO DI CURATORNAN DI 
UNIVERSIDAD DI ARUBA SR. JURI NICOLAAS Y 
VICE-PRESIDENTE SR. ANGELO BRETE 


Minister di Enseñansa y Deporte Endy Croes a reuni cu 
Presidente Curator di Colegio di Curatornan (College van 
Curatoren) di Universidad di Aruba drs. Juri Nicolaas y Vice- 
Presidente drs. Angelo Brete. 


Durante e e reunion a dialioga riba diferente punto importante, 
entre otro, un vision nobo cu nan tin pa trece cambio den e 
structura di e directiva. Ademas, Sr Nicolaas y Sr. Brete a 
splica cu lo trece un comision di exterior pa acredita un di e 
programanan di Organization, Governance & Management 
(OGM). 


Fuera di esaki, a dialoga tocante e dificultad pa haya docente 


cualifica y cu por traha tempo completo na Universidad di 
Aruba, pa asina mantene e standard y calidad cu ta exigi. 
Banda di esaki, Minister Endy Croes a presenta e acuerdo cu 
a haci recientemente cu University of Central Florida (UCF). 


Minister di Enseñansa Endy Croes hunto cu Minister 
Plenipotenciario na Washington Sra. Joselin Croes lo pone 
Universidad di Aruba den contacto cu e board di UCF, asina 
nan por yega na cierto trabou en comun. 


Pa finalisa, Minister Endy Croes ta expresa cu e ta sostene 
e vision di Universidad di Aruba cu y ta keda den contacto 
estrecho cu nan pa ta na altura di e desaroyonan di universidad. 

MINISTER ENDY CROES TA FELICITA 
SRA. SASKIA WERLEMAN CU A CUMPLI 40 AÑA 
DEN SERVICIO DI GOBIERNO 


Diabierna ultimo, Sra. Saskia Werleman a celebra 40 aña den 
servicio di Gobierno di Aruba. 


Sra Werleman ta traha den e departamento di rechtzaken na 
Directie Wetgeving en Juridische Zaken (DWJZ) y ta encarga 
cu tur caso contra di gobierno, alabes tur pago cu mester 
wordo paga na cliente. 


Den pasado, Sra. Werleman a traha cu Gabinete Oduber |, II 
y III. Banda di e trabou ehemplar cu Saskia ta eherece, Saskia 
gusta e bailenan di antafio y caha di orgel. Durante e atardi 


ameno memey di coleganan, 


Saskia su mayornan y demas famia director di DWJZ, Sr. 
George Croes a hiba palabra como tambe Minister Endy 
Croes. Mandatario di Enseñansa y Deporte a felicita Saskia y 
gradicie pa e trabou desplega durante 40 aña. 


Den nomber di Minister President Evelyn Wever — Croes, 
Minister Endy Croes a haci entrega di un regalo na Saskia 
como muestra di aprecio y gratitud na un persona cu a sacrifica 
y traha duro. Masha pabien! 

Departamento di Labor y Investigacion: 


ULTIMO SIMAN DI ENTREGA DI REGISTRO DI 
PERSONAL 2022 - 2023 


Departamento di Labor y Investigacion ta recorda por medio di 
e comunicado di prensa aki cu e periodo di entrega di Registro 
di Personal 2022-2023 pa tur empresa na Aruba lo ta di 19 
januari 2023 te cu 15 mei 2023. Pues e siman aki ta e ultimo 
siman (te cu 15 mei 2023) di entrega di Registro di Personal 
2022 — 2023. 


Tambe kier recorda companianan cu no ta cumpli cu entrega 
di e Registro di Personal den e periodo menciona como 
tambe esnan cu no a entrega esaki e aña anterior ta den 
incumplimento cu articulo 30 di e Ordenansa Laboral 2013. 
DAO lo bay over pa tuma accion contra esakinan. E compania 
lo por ricibi un sancion administrativo di Afl. 5.000,- pa no 
cumpli cu e obligacion di entrega di e Registro di Personal. 
Tene bon na cuenta cu den caso cu un Registro di Personal 
no ta corectamente yena, ta considera esaki tambe un 
incumplimento di parti di e compañía. 


E Ordenansa Laboral 2013 (Arbeidsverordening 2013, AB 
2013 no. 14) ta vigente desde 1 di april 2013. A base di 
articulo 30, prome inciso, di e Ordenansa Laboral 2013 un 
dunado di trabou ta obliga pa entrega e Registro di Personal 
(Personeelsregister) na Director di Departamento di Labor 8 
Investigacion (DAO). Den e Decreto Nacional Registronan 
di Ordenansa Laboral 2013 ta regla e modelo di e Registro 
di Personal. E Registro di Personal ta consisti di tres parti, 
Modelo 1A, e personal registra den aña 2022; Modelo 1B, e 
necesidad pa personal pa 2023 

y Modelo 1C, e necesidad di personal pa cada proyecto 
specifico den 2023, identifica como necesidad den modelo 1B. 


Tene na cuenta cu entrega di e Registro di Personal 2022- 
2023 ta obligatorio pa tur companianan cu tin personal. 


Registro di Personal 2022-2023 

E unico forma cu por entrega e Registro di Personal ta den e 
forma digital. Desde 19 januari 2023 por download e formulario 
digital (cual ta consisti di 2 Excel-file) for di website www. 
daoaruba.com of www.gobierno.aw (Excelsheet template: 
DAO Personeelsregister 2022 y DAO Personeelsbehoefte 
2023), of por haci un peticion via e-mail na aanvraagpr@gmail. 
com y DAO lo mail bo e dos Excelsheet. Nos ta pidi pa lesa e 
splicacion atentamente momento cu ta bay yena e Excelsheet. 


E aña aki algun empresa consistiendo di mas cu 75 empleado 
lo forma parti di e metodo nobo di entrega di Registro Personal 
sercaDAO. Eempresanan akiawordo acerca individualmente, 
y e comunicado di prensa aki no ta aplicabel pa e empresanan 
cu a indica nan participacion den e metodo nobo di traha. 


Unda y con por entrega e Registro di Personal 2022-2023 
DAO ta haci un peticion pa hinca e datonan den e formulario 


Y 


d & rana 


digital, segun e modelo stipula pa ley, y pa manda nos esaki na 
e-mailadres arbeidsmarktaruba@gmail.com . Den caso cu bo 
compania tin un of mas sucursal, DAO ta haci un peticion pa 
yena e Registro di Personal no solamente pa e oficina principal 
(hoofdvestiging) (p.e. KvK- nummer 5555.0) pero tambe pa 
cada sucursal (p.e. KvK-nummer 5555.1, 5555.2 etc.). Ta pidi 
tambe pa indica cua trahadonan ta rouleer door di pone un 
strea (*) den kolom patras di e kolom “No.” ariba e formulario 
digital. 


Tambe ta pidi pa sigui e instruccionnan poni den e Toelichting 
Personeelsregister 2022-2023 cu ta obtenibel den e Excel 
sheet, pa yena e formulario. 


DAO ta informa cu ta obligatorio pa yena tur 3 modelo. Den 
caso cu no tin necesidad pa personal of necesidad pa personal 
pa cada proyecto specifico pa 2023, ta yena nihil ariba 
modelo 1B y modelo 1C. 


DAO lo mandabo via e-mail un comprobante cu a ricibi e 
formulario di Registro di Personal 2022-2023. Tene cuenta 
cu e comprobante di entrega no ta implica aprobacion di e 
Registro di Personal 2022- 2023. DAO lo duna durante aña 
2023 aprobacion of desaprobacion di e Registro di Personal 
2022-2023. 


Companianan cu no ta cumpli cu entrega di e Registro di 
Personal den e periodo menciona como tambe esnan cu no a 
entrega esaki e aña anterior ta den incumplimento cu articulo 
30 di e Ordenansa Laboral 2013. DAO lo bay over pa tuma 
accion contra esakinan. E compania lo por ricibi un sancion 
administrativo di Afl. 5.000,- pa no cumpli cu e obligacion di 
entrega di e Registro di Personal. Tene bon na cuenta cu den 
caso cu un Registro di Personal no ta corectamente yena, ta 
considera esaki tambe un incumplimento di parti die compañía. 


Pa companianan cu ta haci uzo di un intermediario (p.e. 
accountings- of adviesbureau) DAO kier recorda cu 
cumplimento di nos leynan laboral ta un obligacion di e dunado 
di trabou y no di e intermediario. 

Si tin mas pregunta tocante e Registro di Personal por tuma 
contacto cu Sra. Louisetty Croes na 523-7722 of via email 
louisetty.croes@aruba.gov.aw of cu Sra. Tivisay Tromp na 
523-7724 of via email tivisay.tromp@aruba.gov.aw of cu un 
funcionario di Bureau Arbeidsmarktonderzoek na 523-7720. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


